**Thomas Holm** (født 19. februar 1981 i Oslo) er en norsk fotballtrener og tidligere fotballspiller som er assistenttrener for KFUM Oslo.

Som spiller har han vunnet cup- og seriegull i Norge, han har en rekke U-landslagskamper og fire A-landskamper i tillegg til Champions League-kamper med SC Heerenveen. Han ble seriemester med Molde i 2011 og tok sølv med Tromsø samme år.

Karriere
--------

### Som spiller

Holm vokste opp på Trosterud i Oslo, og var juniorspiller i Vålerenga, men slet med å få spilletid. Holm følte at Vålerenga ikke satset på unge spillere, så sommeren 1998 reiste han derfor til SC Heerenveen og den nederlandske Eredivisie. Mange var skeptiske da en 17-åring dro utenlands, men under trener Foppe de Haan fikk Holm gode resultater. Holm ble brukt som høyreback og defensiv midtbane i Nederland, og gjorde det såpass bra at han undertegnet en fireårskontrakt verd 10 millioner kroner i 2000.

Etter mye skader og tid på benken i Nederland gikk Holm tilbake til Vålerenga i september 2002. Holm måtte da gå ned i lønn, men begrunnet overgangen med Vålerengas ambisjoner og gode supportere.Oslo øst[*klargjør*]. Vålerenga-trener Kjetil Rekdal hadde stor tro på Holm, og uttalte at han var en spiller for fremtiden. Rekdal uttalte også at Holm var tiltenkt rollen som arvtager til Rekdal selv når han skulle legge opp som aktiv spiller året etterpå.

Holm debuterte på landslaget i en treningskamp mot Australia på Craven Cottage i november 2004. Holm hadde gjort en god 2004-sesong sammen med Vålerenga, etter at han hadde kjempet seg tilbake etter et tretthetsbrudd i leggen som ødela halve 2003-sesongen. Vålerenga hadde hatt en god sesong i 2004, og tapte seriegullet på målstreken mot Rosenborg. Vålerengas gode resultater gjorde at klubben fikk hele fire spillere på landslaget, i tillegg til Holm var lagkameratene Steffen Iversen, Erik Hagen og Ardian Gashi med mot Australia.

Holm var med på seriegull med Vålerenga i 2005, og cupgull i 2002. I 2007-sesongen ble det en overgang til Molde. Totalt spilte Holm 152 obligatoriske kamper for Vålerenga, og scoret tre mål.

Den 14. januar 2012 signerte han en kontrakt med Fredrikstad Fotballklubb som varte ut 2013.

I sin første sesong i FFK tok det tid før han ble varm i trøya, men da han endelig fant formen røk korsbåndet. Hans eneste scoring for FFK, kom mot Rosenborg hjemme på Fredrikstad Stadion. 

Resultattabell| Periode | Klubb | Kamper | Mål |
| --- | --- | --- | --- |
| 1998-2002 | Nederlands flagg Heerenveen | 36 | 0 |
| 2001-2002 | Nederlands flagg Veendam | 12 | 0 |
| 2002-2007 | Norges flagg Vålerenga | 96 | 2 |
| 2008-2012 | Norges flagg Molde | 68 | 3 |
| 2011 | Norges flagg Tromsø (lån) | 11 | 0 |
| 2012-2013 | Norges flagg Fredrikstad | 13 | 1 |
|

(*Sist oppdatert 14. januar 2012*)

### Som trener

17. mars 2014 skrev han en kontrakt med Nordstrand IF som spillende assistenttrener på A-laget til den daværende 4.-divisjonsklubben. Sammen med Per Inge Jacobsen tok de NIF tilbake til 3. divisjon. 1. desember 2015 ble Holm heltidsansatt i Nordstrand IF som Utviklingsansvarlig. 

I 2017 tok Holm over som hovedtrener i Nordstrand. Første året havnet klubben på 2. plass med poengrekord med A- laget pluss vinner av OBOS mesterskapet. (Oslo cup). 
2018 endte på 1. Plass for Nordstrand og Holms lag, i en meget tøff avdeling. En utrolig prestasjon etter å ha fornyet laget han tok over. Med en Snitt alder på 21.3 år skal klubben med det spille i Toppfotballen for første gang i historien.

Etter flere tilbud vinteren 2018 valgte Holm å bli i Nordstrand.

Dermed har Holm 4 opprykk på 5 år i Nordstrand som trener med A og Rekrutt lag.

Referanser
----------

1. ↑   transfermarkt.com, Transfermarkt spiller-ID 3444, besøkt 9. oktober 2017[Hentet fra Wikidata]
2. ↑  Thomas Holm fotball.no
3. ↑  - En fantastisk dag for meg
4. ↑  Ludt, Øyvind (13. september 2011). «Kan ta både gull og sølv». *Nettavisen* **(norsk)**. Besøkt 12. desember 2022.
5. ↑  VG 6. mars 2000: «Han ga blaffen i Vålerenga og ble utenlandsproff bare 17 år gammel. Nå har Thomas Holm skrevet kontrakt verdt 10 mill»
6. 1 2   Aftenposten Aften 3. september 2002: «- Kan tilføre Vålerenga alt»
7. 1 2  Aftenposten Aften 19. september 2002: «Holm tar gjerne Rekdal-rollen»
8. ↑  Aftenposten Aften 15. november 2004: «- Perfekt for landslaget»
9. ↑  Aftenposten Morgen 16. november 2004: «Vålerenga erobrer Norge»
10. ↑  «Thomas Holm solgt til Molde». Vålerenga Fotball. 21. november 2007. Arkivert fra originalen 23. november 2007. Besøkt 22. november 2007.
11. ↑
12. ↑
13. ↑  Eriksen, Janne. «Thomas Holm ny hovedtrener i NIF - Nordstrand Idrettsforening». *nordstrand-if.no*. Besøkt 12. desember 2022.

Eksterne lenker
---------------

* (en) Thomas Holm – Transfermarkt Rediger på Wikidata

* (en) Thomas Holm – Transfermarkt (manager) Rediger på Wikidata

* (en) Thomas Holm – national-football-teams.com Rediger på Wikidata

* (en) Thomas Holm – FootballDatabase.eu Rediger på Wikidata

* (en) Thomas Holm – EU-Football.info Rediger på Wikidata

* (no) Thomas Holm – Norges Fotballforbund Rediger på Wikidata

* (en) Thomas Holm – FBref Rediger på Wikidata
* Intervju med Holm[*død lenke*] på sidene til Molde FK, der han snakker om forventninger til sin nye klubb

|  |  |
| --- | --- |
| Oppslagsverk/autoritetsdata | Prabook
 |